LAbraçada d'Acatempan és un esdeveniment de la història de Mèxic ocorregut el 10 de gener de 1821, en el qual van participar Agustín d'Iturbide, comandant en cap de l'exèrcit del Virregnat de Nova Espanya, (governat llavors per Juan Ruiz d'Apodaca) i Vicente Guerrero, cap de les forces insurgents que lluitaven per la Independència de Mèxic. Aquesta abraçada va marcar la reconciliació entre les forces reialistes de Mèxic i l'exèrcit insurgent i va marcar el sorgiment de l'Exèrcit Trigarant. L'abraçada es va portar a terme en el poble de Teloloapan.